**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՈՒՂԵՐՁԸ ԳԻՏԵԼԻՔԻ ԵՎ ԴՊՐՈՒԹՅԱՆ ՕՐՎԱ ԱՌԹԻՎ** 01.09.2018թ.

Սիրելի´ դպրոցականներ, մանկավարժներ և ծնողներ.

Շնորհավորում եմ Ձեզ նոր ուսումնական տարվա՝ սեպտեմբերի 1-ի մեկնարկն ավետող Գիտելիքի և Դպրության օրվա կապակցությամբ:

Գիտելիքի օրը իր ձևաչափով խորհրդանշական է, որովհետև լավ կրթությունը ապագա սերնդի գիտակցական մակարդակի զարգացման համար կարևորագույն բաղադրիչներից է: Բոլոր ժամանակներում էլ գիրն ու դպրությունը, կրթությունը հայ ժողովրդի համար անփոխարինելի արժեքներ են եղել:

Կրթության ոլորտում իրականացվող յուրաքանչյուր քայլ պետք է նպաստի մրցունակ դպրոց կերտելու պետական քաղաքականությանը: Մենք հպարտ ենք, որ այսօր համաշխարհային գիտության մեջ մեծ տեղ ունեն հայ գիտնականների ներդրումները:  
 Մեր պետությունը թևակոխել է զարգացման նոր փուլ, որտեղ խիստ կարևորվում է կրթությունը, որպես պետության զարգացման և պետականաշինության հենասյուն: Ուստի դպրոցում, ստեղծենք ուսուցիչ – աշակերտ – ծնող կայուն համագործակցային միջավայր, երեխաների ուսուցումն ու դաստիարակությունը էլ ավելի կատարելագործելու համար:

Այս հիշարժան օրվա՝ սեպտեմբերի 1-ի կապակցությամբ առանձնահատուկ սիրով ու ջերմությամբ շնորհավորում եմ գրի, գիտելիքի ու դպրության զարմանահրաշ աշխարհ առաջին անգամ մուտք գործող Թալին համայնքի առաջին դասարանցիներին: Դպրոցն ու ընտանիքը իրար լրացնող, սերտորեն իրար կապված միասնություններ են որտեղ երեխաները ձեվավորվում են լիարժեք անդամներ:

Հարգելի թալինցիներ, աշակերտներ, մանկավարժներ և ուսումնատենչ անձիք.

Գիտելիքը միշտ եղել է, կա և հավերժ կմնա, որպես քաղաքակրթության յուրօրինակ կենտրոն: Կարդացեք, սովորեք, նպատակին ու ճիշտ օգտագործեք ձեր ստացած գիտելիքները, հավատացեք, որ ձեզանից է կախված մեր երկրի ապագան:

Կրկին շնորհավորում եմ բոլորիս գիտելիքի օրվա կապակցությամբ: Թող 2018 – 2019 ուս. տարին իր հետ բերի աշխատանքային եռանդ և նոր կրթական ծրագրերի իրականացում հանուն ապագա սերնդի դաստիարակության:

**Թալին համայնքի ղեկավար՝ Սարգիս Արամյան**